[{"text_idx": "#000004", "text": "Kauaoodatud sportlik saunamaraton toimub sellel aastal kahel pa\u0308eval \u2013 17. ja 18. veebruaril. Piiratud arv saunamaratoni pileteid tulevad Piletikeskuses mu\u0308u\u0308gile 16. jaanuaril kell 9.00, pileti hind on 150 eurot."}, {"text_idx": "#000006", "text": "Nagu suurtele spordisu\u0308ndmustele omane, toimub saunamaraton sellel aastal esmakordselt kahepa\u0308evasena. Saunamaratoonlased teevad 17. veebruaril peaproovi To\u0303rvas, kus ko\u0303ige suuremad saunaso\u0303brad saavad valmistuda peavo\u0303istluseks ning nautida erina\u0308olisi saunu mitmel pool u\u0308le To\u0303rva valla. Siit laekuvad osalejatele lisapunktid saunamaratoni peavo\u0303istlusele Otepa\u0308a\u0308l 18.veebruaril."}, {"text_idx": "#000007", "text": "\u201eEuroopa Saunamaraton Otepa\u0308a\u0308l pole koroona to\u0303ttu kaks aastat toimunud, meil on hea meel, et saame taas saunaso\u0303pru ro\u0303o\u0303mustada ning u\u0308rituse ette vo\u0303tta veelgi suuremana,\u201c u\u0308tles saunamaratoni peakorraldaja, Otepa\u0308a\u0308 valla spordino\u0303unik Ago Arro. \u201eSellel aastal on kavas palju uuendusi ja uusi saunasid ning erilisi saunakogemusi. Nagu ikka, on plaanis va\u0308lja anda mitu auhinda \u2013 lisaks peaauhinnale tuleb parima kostu\u0308u\u0308mi, saunavaimu, naiskonna, meeskonna, jne eriauhinnad.\u201c"}, {"text_idx": "#000008", "text": "Juba 12. korda toimuva Euroopa Saunamaratoni po\u0303hivo\u0303istluse start toimub laupa\u0308eval, 18.veebruaril kell 12.00 traditsiooniliselt Otepa\u0308a\u0308 Keskva\u0308ljakul."}, {"text_idx": "#000009", "text": "Euroopa saunamaraton Otepa\u0308a\u0308l on veebruarikuus toimuv lustlik orienteerumisma\u0308ng saunade vahel, kus tuleb la\u0308bida etteantud ajal vo\u0303imalikult palju kaardile ma\u0308rgitud saunakohti. Vo\u0303istkond on neljaliikmeline, vajalik on auto ja autojuhi olemasolu."}, {"text_idx": "#000011", "text": "Nagu eelnevatel aastatelgi, valivad osalejad taas oma lemmiksauna ning saunaomanikud oma lemmikvo\u0303istkondi. Vo\u0303istkondade registreerimine toimub Otepa\u0308a\u0308 gu\u0308mnaasiumi spordihoones kell 8.30 \u2013 11.30 Finis\u030c on sealsamas, fins\u030c on avatud kella 18.00-ni. Spordihoones saab riideid vahetada, kosutusena nautida traditsioonilist kuuma suppi ning jagada muljeid maratonist."}]